בוריס ג'ורדן

בוריס ג'ורדן (ברוסית: Борис Алексеевич Йордан; נולד ב-2 ביוני 1966) הוא איש עסקים אמריקאי ממוצא רוסי.

ביוגרפיה
ג'ורדן, אמריקאי ממוצא רוסי, סייע לממשלת רוסיה בעת המעבר של רוסיה לקפיטליזם בראשית שנות ה-90 של המאה ה-20. הוא סייע בהשקת שוק ההון הרוסי ובהפרטת נכסי המדינה.

בין השנים 1992–1995, היה בוריס ג'ורדן מנכ"ל השלוחה במוסקבה של בנק ההשקעות האמריקאי CS פירסט בוסטון , ובשל מעורבותו העמוקה בכינון השוק הרוסי, הפך הבנק בתקופת כהונתו לבנק ההשקעות המוביל ברוסיה, שעסק בהפרטה, מימון חברות ומסחר בניירות ערך.

ב-1995 נמנה עם מייסדי קבוצת רנסאנס קפיטל השקעות, יחד עם שותף ניו זילנדי בשם סטיבן ג'נינגס. הוא גם הנשיא והמנכ"ל של ספוטניק גרופ בע"מ, שהוקמה בשנת 1998. ספוטניק היא חברת החזקות מגוונת, המשמשת לניהול קופות וקרנות הון זר מהגדולות ביותר שהושקעו ברוסיה.

מאוחר יותר התמנה למנכ"ל גזפרום מדיה, חטיבת המדיה של גזפרום; ועם השתלטותה של גזפרום ב-2001 על ערוץ הטלוויזיה NTV של האוליגרך היהודי-רוסי ולדימיר גוסינסקי, מהלך שנטען בידי גוסינסקי כי נכפה עליו בידי גורמי שלטון רוסיים, היה ג'ורדן למנכ"ל רשת זו. לבסוף אולץ גם הוא להתפטר בשנת 2003 בשל לחצים פוליטיים.

לקריאה נוספת
 דייוויד א. הופמן, האוליגרכים - המיליארדרים החדשים של רוסיה, ספריית מעריב, 2005. לפי אינדקס בעמ' 526

קישורים חיצוניים
 פרופיל של ג'ורדן באתר CNN 
פרשת NTV
דרמת ההשתלטות על תחנת הטלוויזיה NTV ברוסיה
בוריס ג'ורדאן: "אני הבוס החדש של NTV"
גזפרום השתלט על NTV של גוסינסקי

אנשי עסקים רוסים
אנשי עסקים אמריקאים
גזפרום: אישים
סגל NTV
בוגרי אוניברסיטת ניו יורק
אמריקאים שנולדו ב-1966